Йозеф фон Айхендорф
Отзвук

Превод от немски: Владимир Мусаков, —

chitanka.info

Пред бащината хижа

сънувах, че стоя,

че пак е май и виждам

просторните поля,

че шушнат млади клони

над пролетна трева

и цвят ветрецът рони

над моята глава.

Събудих се — луната

блестеше с бледен зрак

и бях сред непозната

страна, където сняг

белее сред покоя

на ледени цветя,

а и косата моя

белей от старостта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.